Kapitan aqdim n DRS, Hicham Aboud d win i xedmen « Chantage » ɣef BRTV ussan agi ineggura, tecfam akk belli mas Said SADI deg ɛeddi-nes aneggaru deg tedwilt n mas Kamel Tarwiḥt d win i d-ijebden Mas Hiacham Aboud, yenna-d fell-as » Yettwamekken-d mgal-iw, akken ad yessames annar n tegmatt d tsertit » yessutras-d laɣa » ad yelhu deg tira n imektayen-ines, ad yessegzi i tsutwin i d-yettnekkaren amek ilemẓi azayri ad yaf iman-is yeḥsel deg tmacint n tesnaraft ».
Deg tedwilt n Said SADI, ibeggen-d belli » mer ad yuɣal mas Aboud ad yecceḍ deg wezref-inu, d taɣdemt kan ara ttyefrun gar-aneɣ », degmi yesla i wayagi, mas Aboud, yessuter ɣef leḥsab-is, i tilizri n BRTV azref n tririt, ayen ur syettwanefken ara, dɣa yessers ccekwa mgal BRTV, ayen i degren taneggarut agi, s yiwem n uselway-ines mas Muḥend SADI, ad yefk azref n Tririt i Hicham Aboud, maca xas ulamma i ɛedda-d deg tedwilt n Kamel Tarwiḥt, anda i d-yerra Aboud i yesteqsiyen d tuzmat n mas Sadi, maca tadwilt agi ur d-ttwaresr ara deg sebtar nYoutube unṣib n BRTV, ayen i d-egren Aboud, ad yeǧǧ ccekwa-s mgal tilizri agi ar deɣdemt tafransist.
Ad nesmekti kan belli kra n waguren agi ineggura, mas Hicham Aboud d win yekkaten ad ttyessekker ger yeqbayliyen s useqdec n kra n yismawen ẓẓayen deg wannar aserti aqbayli, anda yekkat aqbayli s wayeḍ, akka i d yejbed iniwen n Mas Muqran At lɛerbi, d Mas Nurdin AT Ḥemmuda ula d Mas Ferḥat Mhenni, mgal Said SADI.
Ilaq ihi, isertanen iqbayliyen ad fiqen belli, iceqqiqen yettilin gar-asen d wid sseqdacen yeɛdawen mgal tamurt taqbaylit, nebla ma nettu belli Hicham Aboud send lmut n uneɣlaf n daxel aqdim Lyazid Zerhuni, win yettekkin s wudem usrid deg tmettant n ugar n 127 n yelmezyen deg tefsut taberkant, yemmeslay-ed fell-as yerra-t » D ARGAZ N YISEƔ ILELLI » u yenn-ad belli yal wid i t-iregmen , neɣ yessamasen deg-s » D iɣersiwen ur nesɛi iseɣ » deg waya kan iban-ed neyya ines d uxemmem-ines ar teqbaylit d wayen akk iqebḍen tasa-s.
Walit ayen yessaweḍ ar creɛ BRTV deg tvideyyutt agi
kab_Latn kab_Latn kab_Latn kab_Latn kab_Latn